Байсултанов Одес Хасин воӀ

Байсултанов Одес Хасин воӀ (вина 1965 шеран 17 январехь, ССРС РСФСР, Нохч-ГӀалгӀайн АССР Гуьмсан кӀоштан Иласхан-Юртахь) — Россин пачхьалкхан гӀуллакххо. 2020 шеран 11 февралехь дуьйна Россин Федерацин спортан министран гӀовс. 

Нохчийн Республикин Правительствон председатель 2007 шеран 10 апрелера 2012 шеран 17 май кхаччалц (Нохчийн Республикин Правительствон председателан декхарш кхочушдийриг 2007 шеран 18 мартера 10 апрель кхаччалц). 2012 шеран май баттера 2014 шеран 17 июль кхаччалц Къилбаседа-Кавказан Федералан гуонера Россин Федерацин президентан йуьззина бакъо йолу векалан гӀовс. 2014 шеран 17 июлера 2020 шеран 21 январь кхаччалц Россин Федерацин Къилбаседа Кавказан гӀуллакхийн министран гӀовс а, хьалхара гӀовс а. Экономикин Ӏилманийн кандидат (2006).

 Биографи 
Вина 1965 шеран 17 январехь Иласхан-Юртахь. Циггахь чекхйаьккхина ишкол. 1994 шарахь чекхйаьккхина Нохч-ГӀалгӀайн пачхьалкхан Л. Н. Толстойн цӀарах университетан физикин-математикин факультет. 2005 шарахь чекхйаьккхира Нохчийн пачхьалкхан университет «пачхьалкхан а, муниципалан а урхалла» говзаллица. 2011 шарахь чекхйаьккхира Финансийн а, бакъонан а институт (ХӀинжа-ГӀала).

1989 шеран мартера 1990 шеран май кхаччалц — Соьлжа-ГӀалин «Мичуринец» кооперативан лакхара экспедитор. 

1990 шеран майра 1992 шеран сентябрь кхаччалц — жима предприятин «IАМАн» йохкаран декъан хьаькам.

1992 шеран октябрехь дуьйна 20 шарахь болх бина Нохчийн Республикин Правительствехь. Нохчийн Республикин Йуьртабахаман министраллин механизацин а, электрификацин а декъан коьрта говзанча, Нохчийн Республикин Президентан а, Правительствон а аппаратан материал-техника латторан декъан хьалхара а, коьрта а говзанча,  Пачхьалкхан Урхаллин «Нохчийн Республикин Правительствон гӀишлонан урхалла» куьйгалхочун даржашкахь хилла.

2004 шеран июнера 2006 шеран март кхаччалц — Нохчийн Республикин Президентан а, Правительствон а гӀуллакхийн урхалча — Нохчийн Республикин министр.

2006 шеран мартера 2007 шеран 10 апрель кхаччалц — Нохчийн Республикин правительствон Председателан хьалхара гӀовс.

2007 шеран 18 мартера 10 апрель кхаччалц  — Нохчийн Республикин правительствон Председателан декхарш кхочушдийриг.

2007 шеран 10 апрелера 2012 шеран 17 май кхаччалц — Нохчийн Республикин Правительствон председатель.

2012 шеран майра 2014 шеран 17 июль кхаччалц — Къилбаседа-Кавказан Федералан гуонера Россин Федерацин йуьззина бакъонаш йолу векалан гӀовс.

2014 шеран 17 июлера 2016 шеран 30 апрель кхаччалц — Россин Федерацин Къилбаседа-Кавказан гӀуллакхийн министран гӀовс.

2016 шеран 30 апрелера 2020 шеран 21 январь кхаччалц — Россин Федерацин Къилбаседа-Кавказан гӀуллакхийн министран хьалхара гӀовс.

2020 шеран 11 февралехь дуьйна — Россин Федерацин спортан министран гӀовсМишустин назначил нового замминистра спортаРаспоряжение Правительства Российской Федерации от 11.02.2020 г. №251-р «О заместителе Министра спорта Российской Федерации».

 Доьзал 
Зуда йалийна, ворхӀ беран да ву: кхаа йоьӀан а, веа кӀентан а.

 Классан чин 
 Россин Федерацин бакъволу пачхьалкхан 1-ра классан хьехамча

 СовгӀаташ 
 Кадыров Ахьмадан цӀарах орден
 Палестина Пачхьалкхан Президентан Махьмуд Ӏаббасан мидал
 Россин Федерацин Президентан Баркаллин кехат 
 Нохчийн Республикин Куьйгалхочун Баркаллин кехат 
 Нохчийн Республикин сийлаллин гражданин
 «Нохчийн Республикин дуьхьа хьуьнарш гайтарна» мидал (2006)
 ДоттагӀаллин Орден (2007)

 Билгалдахарш 

 Хьажоргаш 
 Биография
 Биография 

Категори:Нохчийчоьнан министраш
Категори:Нохчийн пачхьалкхан университетехь дешнарш
Категори:Нохчийчоьнан правительствон председателаш